Lav et referat af nedenstående tekst:

Tekst:
Den helt store sorte og grønne kikkert på tre ben er sat op lige ved Nørre Uttrup Lystbådehavn. Det er Naturstyrelsens Vildtkonsulent Ivar Høst, der mandag har placeret sin kikkert tæt ved vandkanten for at få et glimt af den meget omtalte spækhugger. Herfra er der ikke meget liv at se fra spækhuggeren, hvis finne er sunket sammen de seneste dage. - Vi lever på håbet. Sidste weekend troede vi, at den ville klare det, men realititerne er nok, at der efterhånden ikke er det store håb, siger Ivar Høst. Naturstyrelsen kan ikke gøre mere Spækhuggeren har været på mange nordjyders læber den seneste halvanden uge, efter den i flere dage lå stille i vandet ud for Hals. Søndag i sidste uge forsøgte Ivar Høst sammen med 12 andre at motivere spækhuggeren til at bevæge sig for at få den ud på dybere vand. Det lykkedes ikke i første forsøg, men det gjorde det i andet. Og på det tidspunkt var Ivar Høst optimistisk på spækhuggerens vegne, men nu tvivler han på, at den klarer sig. - Vi kan ikke gøre mere på det her stadie. Det gjorde vi sidste weekend, hvor den virkede til at være frisk og stærk. Vi troede, at alt var godt. Men så har den valgt at lægge sig ind her, og det må være et tegn fra spækhuggeren om, at den vil have fred, siger Ivar Høst. Tvivler på at spækhugger overlever Ifølge vildtkonsulenten er det en sjældenhed at se en spækhugger i de indre danske farvande, og rigtig mange nordjyder har også været forbi for at se spækhuggeren både ud for Hals og nu også ved Nørre Uttrup lystbådehavn. Ivar Høst må mandag skuffe de, der håber, at spækhuggeren overlever. Han siger til til TV2 Nord, at det mest realitiske scenarie er, at den dør. - Vi har haft så lidt aktivitet så længe, at det nok er det, der sker, siger Ivar Høst. Hvis spækhuggeren dør, vil den efterfølgende blive bjerget og obduceret, og det kan måske give en forklaring på dens adfærd.

Referat:
Naturstyrelsen kan ikke gøre mere for at hjælpe spækhuggeren, og det mest realitiske scenarie er, at den dør, lyder det mandag.